kardosdrur/scandi-wiki huggingface dataset:
Værker af Harald Giersing

Dette er en (sandsynligvis ikke komplet) liste over værker af Harald Giersing, genereret ud fra Wikidata.

Harald Giersing (24. april 1881 i København – 15. januar 1927 smst) var en dansk maler, der var en hovedfigur i det modernistiske gennembrud i Danmark omkring 1910–20. Med sine portrætter og figurmalerier, fodbold- og balletbilleder, skovinteriører, landeveje og kirkegårdsbilleder, og med sin intelligente og skarpe pen, står Giersing som en af de vigtigste danske kunstnere i sidste århundrede

Hvis et eller af flere af værkerne står med Q-nummer, er du mere end velkommen til at tilføje værkets danske titel på Wikidata.

Referencer 

Lister over værker
Værker af Edvard Munch

Dette er en (muligvis ukomplet) liste over værker af Edvard Munch, autogenereret fra data i Wikidata.

Edvard Munch (12. december 1863 – 23. januar 1944) var en norsk maler og grafiker og en af de tidlige repræsentanter for ekspressionismen. Han var brodersøn af Peter Andreas Munch. Over halvdelen af hans værker er på Munch-museet i Oslo. Han startede med at male som 17 årig. Hans mor døde af tuberkulose efter en række børnefødsler, da Edvard var fem år. Ni år senere døde storesøsteren Sophie, og Edvard var også selv flere gange alvorligt syg.

Hvis et eller af flere værker står med Q-nummer, er du mere end velkommen til at tilføje værkets danske titel på Wikidata. Tilsvarende med oplysninger i andre kolonner.

Referencer 

Lister over værker
Edvard Munch
BumZen

Kollektivet BumZen, også kaldet BumZen, på Nørrebro i København er siden 1986 kendt som kollektiv og undergrundsscene for forskellige venstreradikale grupper. Den 25. januar 1986 blev to sammenhængende huse i Baldersgade 20-22 på Nørrebro besat, hvor der blev etableret kollektiver. Huset, også kaldet BumZen, er det eneste besatte hus, der senere blev legaliseret. En fond købte huset og beboerne satte det selv i stand. Det fungerer i dag som ungdomskollektiv. Huset blev ransaget af politiet, som brugte tåregas i forbindelse med urolighederne i marts 2007 i forlængelse af rydningen af Ungdomshuset på Jagtvej 69.

Historie 
Den 25. januar 1986 blev to sammenhængende huse i Baldersgade 20-22 på Nørrebro besat, hvor der blev etableret kollektivet BumZen. En fond købte huset af Arne Barnesen for omkring en million kroner. Pengene kom fra donationer bl.a. Himmelblå-Fonden med Kim Larsen i spidsen, som har en fortid som slumstormer, som havde sin gang i det slumstormede hus Sofiegården og havde øvelokale, hvor rock-bandet Gasolin' blev dannet i slutningen af 1960'erne, donerede 500.000 kr. og Lise Plum, som var gift med Niels Munk Plum tidl. modstandsmand, der selv var aktiv på venstrefløjen og medlem af VS, gav 400.000 kr. til fonden, resten blev betalt af de unge selv.

Kilder

Eksterne henvisninger 
 

Københavns historie
Nørrebro
Uroligheder i København
Ungdomskultur
Etableret i 1986
Begivenheder i 2007
Autonome grupper og tilholdssteder i Danmark
Anarkisme
Nordirlands historie

Nordirlands historie strækker sig som selvstændigt område tilbage til 3. maj 1921 med gennemførslen af Government of Ireland Act 1920 der gjorde det til et selvstændigt juridisk område.

Nordirland er et af i alt fire lande i Storbritannien, sammen med Skotland, Wales og England. Nogle beskriver dog området som en provins eller en region.

Det nye autonome Nordirland blev dannet ud fra seks af de ni counties i Ulster. Fire af disse havde et flertal af unionister og to, Fermanagh og Tyrone, havde en mindre overvægt af nationalister (på hhv. 53.6% og 54.6% ved det irske folketingsvalg 1918. De sidste tre counties fra Ulster havde større flertal af nationalister blev ikke inkluderet. En stor del af unionisterne, særligt i nordøst, støttede oprettelsen af Nordirland, mens nationalisterne var imod dette. Efterfølgende, d. 6. december 1922, blev hele Irland en uafhængig dominion, kendt som Den irske fristat, mens Nordirland øjeblikket brugte muligheden for at slippe for denne dominion.

Under Konflikten i Nordirland begik IRA en række terrorhandlinger, og mange tiltag blev gjort i hovedstaden Belfast for at gøre byen sikrere. Konflikten varede fra 1968 og frem til Belfastaftalen i 1998.

Referencer

Eksterne henvisninger
Sjællands Universitetshospital

Sjællands Universitetshospital er det fælles navn for de to sygehuse i Køge og Roskilde. Man har besluttet at udvide Sjællands Universitetshospital, Køge  til Sjællands Hovedsygehus i Region Sjælland, samt at nedgradere Sjællands Universitetshospital, Roskilde til et specialsygehus. Det forventes, at det nye sygehus tages i brug i 2022.

Anlæg af veje og p-pladser starter i 2016, mens selve byggeriet forventes sat i gang i 2017.

Fakta om Sjællands Universitetshospital afdelinger.

Kilder 

Universitetshospitaler
Sygehuse i Region Sjælland
Bygninger, konstruktioner og anlæg i Køge
Peter Lanzani

Peter Lanzani (født 24. august 1990 i Buenos Aires, Argentina som Juan Pedro Lanzani Vargas) er en argentinsk skuespiller og sanger. Han har været med i mange film og er derfor meget kendt i Argentina.

Han har bl.a. også været kærester med den kendte sanger og skuespillerinde Martina Stoessel i ca. 2 år.

Eksterne henvisninger 
 

Skuespillere fra Argentina
Filemon

Filemon er et navn, der henviser til:

 den ene i det mytologiske par Filemon og Baukis
 Filemon (Bibelen), en af apostelen Paulus medarbejdere
 Filemon (digter), athensk digter og dramatiker (362–262 f.Kr.)
Clive Douglas

Clive Martin Douglas (født 27 juli 1903 i Victoria - død 29 april 1977 i Melbourne) var en australsk komponist, pianist, violinist og dirigent.

Douglas studerede komposition, klaver og direktion på Melbourne Musikonservatorium, med endt afgangseksamen (1934). Han har skrevet tre symfonier, orkesterværker, otte operaer, instrumentalværker, kammermusik, vokalværker, etc.

Douglas havde karriere som dirigent (1936-1966). Han gjorde ligeledes meget for at fremme australsk klassisk musik.

Udvalgte værker 

 Symfoni nr. 1 "Jubelår" (1931) - for orkester
 Symfoni nr. 2  "Namatjira"  (1952-1956-1959) - for orkester
 Symfoni nr. 3 "Tre Fresker" - (1963-1969) - for orkester
 "Symfonisk digtning" "Sturt 1829" (1952) - for orkester
 "Symfonisk digtning"  "Carwoola" (1939) - for orkester
 "Symfoniske Variationer" (1961) - for orkester

Kilder 
 Om Clive Douglas på musicweb-international.com 
 Om Clive Douglas på australianmusiccentre.com.au

Komponister fra Australien
Pianister fra Australien
Dirigenter
Violinister

Australiere i 1900-tallet
Douwe Bob

Douwe Bob Posthuma (født 12. december 1992 i Amsterdam) er en hollandsk singer-songwriter. Han vandt det hollandske talentshow The Best Singer-Songwriter i Nederlandene, skabt og præsenteret af Giel Beelen. Han har specialiseret sig i folk og country musik. Han repræsenterede Holland i Eurovision Song Contest 2016 med sangen "Slow Down", hvor han kvalificerede sig til finalen, og endte på en samlet 11. plads med 153 point.

Eksterne henvisninger 

Sangere fra Nederlandene
Hollands Eurovision Song Contest-deltagere
Deltagere ved Eurovision Song Contest 2016
Mandagsdemonstrationer 1989/1990 i DDR

Mandagsdemonstrationerne () var en serie fredelige protester mod den autoritere østtyske regering som foregik hver mandag fra 1989 til 1990. De største demonstrationer afholdtes i Leipzig, men lignende protester forekom også i andre byer i DDR.

I Leipzig begyndte demonstrationerne den 4. september 1989, efter de ordinere bønner for fred i Nikolaikirche med præsten Christian Führer. Den lutherske kirke støttede indirekte folkets modstand mod regimet. Mange utilfredse DDR medborgere samledes i kirken, og begyndte efter gudstjenesten med den første Mandagsdemonstration. De krævede blandt andet frihed til at rejse til andre lande og selv få lov til at vælge en demokratisk regering. Informationerne spredtes bl.a. via vesttysk TV og venner, hvilket kom til at påvirke udviklingen af demonstrationerne. Folk i andre østtyske byer blev på grund af demonstrationerne i Leipzig inspireret til også at demonstrere mod regimet.

I september havde Vesttysklands ambassade i Prag modtaget tusinder af flygtende DDR borgere. Et vigtigt vendepunkt i udviklingen kom efter at Vesttysklands udenrigsminister Hans-Dietrich Genscher forhandlede sig frem til en aftale som tillod dem at rejse til Vesttyskland. Flygtningetoget, skulle dog først passere det østtyske område, og da de den 4. oktober passerede Dresdens hovedbanegård var det østtyske politi tvunget til at forhindre at folk hoppede på toget. Til sidst anvendte politiet for at skræmme demonstranterne og anholdte et stort antal mennesker. Nyheden om dette spredtes hurtigt, og bidrog til øgede protester.

Mandag den 9. oktober 1989 havde mere end 70 000 personer samlet sig i Leipzig for at demonstrere fredeligt mod regimet. Det mest kendte politiska slogan demonstranterne framførte var: Wir sind das Volk! (), for at minde  landets ledere om at en demokratisk republik skal styres af folket, ikke af et udemokratisk parti som påstår at de repræsenterer folket.

Eksterne henvisninger 
 

Politik i DDR
Aziz El-Shawan

Aziz El-Shawan (født 6. maj 1916 Kairo, Egypten, død 14. maj 1993) var en egyptisk komponist, dirigent, pianist og lærer. El-Shawan studerede komposition og direktion på Moskva musikkonservatorium hos Aram Khatjaturjan.

Han skrev fem symfonier, orkesterværker, operaer, kammermusik, instrumentalværker etc.

El-Shawan hører til de mest betydningsfulde komponister fra Egypten i det 20. århundrede. Han underviste mange af eftertidens komponister i Egypten.

Udvalgte værker 

 Symfoni nr. 1 (1946) - for orkester
 Symfoni nr. 2 (1962) - for orkester
 Symfoni nr. 3 "Udvisning af Hyksos" (1964) - for orkester
 Symfoni nr. 4 "Abu Simbel" (1965) - for orkester
 Symfoni nr. 5 "Oman" (1984) - for orkester
 Isis og Osiris (1972)  - ballet
 Overture "Antar" (1947) - for orkester
 "Glemt eksistens" (1977) - opera
 "Andalusisk fantasi" (1950) - for orkester
 "Tørst, åh piger" (1954) (Symfonisk digtning) - for orkester

Kilde 

 Om Aziz El-Shawan på famousbirthdays.com

Komponister fra Egypten
Pianister
Dirigenter
Lærere
Transnational historie

Transnational historie er en betegnelse for en nyere retning inden for historiefaget, der beskæftiger sig med, hvordan udviklinger inden for ét lands historie gerne er påvirket af udviklinger uden for dette land, fx hvordan Danmarks historie er blevet formet af indtryk fra fransk, tysk eller amerikansk kant. Tanken kan spores tilbage til 1991, hvor Ian Tyrrell pionerer denne tilgang, men mere populært opstod begrebet i disciplinen amerikanske studier i slutningen af 1990erne og siden er termen også blevet optaget af historiefaget som sådan. Idet at begrebet stadig er relativt nyt i historiefaget, er der endnu ikke nogen konsensus, om hvordan begrebet helt præcist skal defineres. Den danske historiker Nils Arne Sørensen har dog betonet, at et vigtigt kendetegn for transnational historie er ”ønsket om at gøre op med det nationale og nationalstaten” som referencerammen for ”historiske analyser og fremstillinger.” Dette opgør kan ses i forbindelse med det forhold, at det moderne historiefag blev grundlagt i 1800-tallet samtidig med, at den nationalistiske bevægelse var på fremmarch i Europa.

Noter

Litteratur 
 Dalgaard, Bente (2009) "Nye vinkler på historie" på videnskab.dk, 15. oktober 2009, hentet 4. august 2016.
 Fossat, Sissel Bjerrum et al (red.) (2009) Transnationale historier. Odense: Syddansk Universitetsforlag.
 Sørensen, Nils Arne (2009) "Den transnationale vending?"i Historisk Tidsskrift Bind 109, hæfte 2: 459-472, hentet 4. august 2016.

Historie
Historiske hjælpevidenskaber
Kulturhistorie
Rifaat Garrana

Rifaat Garrana (Mohamed Garrana Rifaat) (født 29. januar 1924 i Kairo, Egypten) er en egyptisk komponist, trompetist og tv-producent.

Garrana studerede tidligt trompet som 12 årig på Institute for Dramatic Music. Han studerede så komposition privat hos den tyske komponist og musikolog Hans Hickmann i Kairo.

Han har skrevet 2 symfonier, orkesterværker, koncertmusik, instrumentalværker, kammermusik etc.

Garrana inkorporerede arabiske instrumenter i sine symfoniske værker som en af de første i Mellemøsten.

Udvalgte værker 

 Sjette Oktober-symfoni (poetisk symfoni) - for orkester
 Port Said-symfoni (poetisk symfoni) -for orkester
 Thougats fra Nubien – for orkester
 Qanun – for orkester
 Nilen (Symfonisk digtning) - for orkester
 Orientalsk dans - for fløjte og strygeorkester

Kilde 
 Om Rifaat Garrana på Snipview.com 

Komponister fra Egypten
Trompetister
Producenter
Personer fra Kairo
Kåre Schultz

Kåre Schultz (født 21. maj 1961) er en dansk erhvervsmand der har været direktør for Teva Pharmaceutical Industries Ltd. siden oktober 2017. Han har tidligere været direktør for H. Lundbeck A/S fra maj 2015 til og med november 2017. Før dette var han viceadministrerende direktør i Novo Nordisk, men valgte at opsige sin stilling, da Lars Rebien Sørensen forlængede sin kontrakt som tophef, således at Schultz måtte vente yderligere en række år for at kunne overtage posten. Ved sin aftrædelse modtog han et såkaldt gyldent håndtryk på 72,7 mio. kr., hvilket på dette tidspunkt var det absolut største beløb nogen afgående direktør i Danmark havde fået.

Schultz har en grad i økonomi fra Københavns Universitet (1987).
Han er bestyrelsesformand for Royal Unibrew A/S og er i bestyrelsen for LEGO A/S.

Henvisninger 

Erhvervsfolk fra Danmark
Personer i Kraks Blå Bog
Alumni fra Københavns Universitet
Skolekammerater

"Skolekammerater" er en sketch fremført af Kjeld Petersen og Dirch Passer i revyen "ABC for viderekomne" på ABC Teatret i 1956. Teksten er skrevet af Børge Müller. 

"Skolekammerater" er et af de fire revynumre, der er taget med i kulturkanonen.

Handling 

Sketchen indledes med, at to mænd møder hinanden tilfældigt på gaden og mener at genkende hinanden. De begynder jovialt at snakke med hinanden i ufuldendte sætninger, der tilsyneladende bekræfter, at de har gået i skole med hinanden for mange år siden. Tidligt i samtalen glæder de sig over gensynet og taler om, at de er "løbet i vejret", lige som de aftaler, at Dirch Passers figur skal komme til middag hos Kjeld Petersens figur.

Efterhånden som de minder hinanden om kammerater og hændelser bliver det tydeligt (i første omgang for tilskuerne), at de vist ikke har gået i skole med hinanden, idet det, den ene tydeligt husker, har den anden ingen erindringer om. De kommer efterhånden frem til, at de har gået på hver sin skole (Nansensgades Skole, henholdsvis Rughavevejs Skole), og da de når til at omtale hinanden med navns nævnelse, er det helt andre navne, end deres figurer har i virkeligheden. Især Petersens figur bliver noget fornærmet over, at Passers figur kalder ham for Frederik: "Jeg hedder THORKILD! Jeg er stolt af det navn.", og han skælder Passer ud for at tage fejl.

Sketchen afsluttes med, at de bliver lidt fornærmede på hinanden for gensidigt at tro, at de kunne kende hinanden. Alligevel spørger Passers figur til allersidst Petersens, om hvornår den middagsinvitation egentlig er, hvilket Petersen blot stønner over.

Alternative versioner 
I filmen Dirch genskaber Lars Ranthe (som Petersen) og Nikolaj Lie Kaas (som Passer) en stor del af sketchen.

Referencer 

Humor
Kulturkanonen
Europa-Parlamentsvalget 2004 i Sverige

Europa-Parlamentsvalget 2004 i Sverige blev afholdt i 2004. Ved valget skulle der findes 19 repræsentanter eller mandater til Europa-parlamentet. I valget var hele Sverige en valgkreds, der var en spærregrænse på fire procent. Omkring 6.8 millioner svenskere havde stemmeret. Kandidaterne som var på valg stod på samme valglister, og mandaterne blev fordelt efter Sainte-Laguës metode.

Valgdeltagelsen var på 37,85%, som var en procent lavere end i 1999. Dette er samtidigt den laveste valgdeltagelse i et svensk Europa-parlamentsvalg nogensinde. Det var også den laveste valgdeltagelse af alle medlemsstater som blev medlem af EU før 2004. Til sammenligning var valgopslutningen til Riksdagsvalget i 2002 og 2006 over 80%.

Valgresultat

Sverige
Politiske valg i Sverige
Europa-Parlamentsvalget 1984 i Danmark

Europa-Parlamentsvalget 1984 i Danmark blev afholdt 14. juni 1984. Det var det andet direkte valg til Europa-Parlamentet, og Danmark skulle vælge 16 ud af i alt 434 mandater i parlamentet. I første omgang valgtes 15 europa-parlamentsmedlemmer i Danmark og 1 medlem i Grønland. Med grønlandstraktaten af 1984 udtrådte Grønland af EF, og det grønlandske mandat overgik til Danmark 1. januar 1985. Ved valget udgjorde Danmark et samlet valgområde.

Der opstillede 10 kandidatlister til valget: De 9 partier som var blevet valgt til Folketinget ved folketingsvalget 10. januar 1984, og Folkebevægelsen mod EF som var blevet valgt til Europa-Parlamentet ved Europa-Parlamentsvalget i 1979. Der var ved valget 3 valgforbund:
 Det Konservative Folkeparti og Venstre
 Socialistisk Folkeparti, Folkebevægelsen mod EF og Venstresocialisterne
 Centrum-Demokraterne og Kristeligt Folkeparti

Valgdeltagelsen lå på 52,4 procent.

Valgresultat

De valgte europa-parlamentsmedlemmer 

De valgte var:
 Socialdemokratiet:
 Eva Gredal
 Ove Fich
 Ejner Hovgaard Christiansen
 Det Konservative Folkeparti:
 Poul Møller
 Claus Toksvig
 Jeanette Oppenheim
 Marie Jepsen
 Socialistisk Folkeparti:
 Bodil Boserup
 Centrum-Demokraterne:
 Erhard Jakobsen
 Folkebevægelsen mod EF:
 Else Hammerich
 Ib Christensen
 Jørgen Bøgh
 Jens-Peter Bonde
 Venstre:
 Tove Nielsen
 Jørgen Brøndlund Nielsen

Det 16. mandat som indtrådte i parlamentet 1. januar 1985 tilfaldt John Iversen fra Socialistisk Folkeparti.

Ændringer i valgperioden

Valget i Grønland 
Europa-parlementsvalget i Grønland blev også afholdt 14. juli 1984. Der var to kandidater: Konrad Stenholdt fra Atassut og Finn Lynge fra Siumut. Finn Lynge blev genvalgt.

Referencer 

Politiske valg i 1984
Europa-Parlamentsvalg i Danmark
Ring Nord (Svendborg)

Ring Nord er en to sporet ringvej, der går gennem det det nordlige Svendborg. Vejen er en del af sekundærrute 163, der går mellem Svendborg og Nyborg.
Ringvejen er med til at få den tunge trafik uden om Svendborgs centrum, så byen ikke bliver belastet af for meget tung trafik.

Vejen forbinder Svendborgmotorvejen (primærrute 9) i vest med Nyborgvej i øst og har forbindelse til Svendborgmotorvejens frakørsel 16 Svendborg N, Grønmosevej, Porthusvej, Tvedvej, Ørbækvej, Nyborgvej og Holmdrup Huse.

Kilder 

Gader i Svendborg
Ringveje i Danmark
Gammelby Ringvej (Esbjerg)

Gammelby Ringvej er en fire og to sporet ringvej, der går igennem det i det sydlige Esbjerg. Den første del af vejen  er Europavej E20 og primærrute 24 der går imellem Esbjerg og Øresundsbroen og Esbjerg til Aabenraa.

Inden Estrupvej åbnede den 21. juni 2012, førte vejen trafikken fra Tjæreborgvej ved Esbjergmotorvejen til Esbjerg Havn, efter åbning af omfartsvejen, er vejen blevet aflastet for meget gennemkørende tung trafik.

Vejen forbinder Estrupvej i vest med Tjæreborgvej i øst og har forbindelse til Tjæreborgvej/Esbjergmotorvejen, Tjærborgvej, Estrupvej, Darumvej, Ringen, Exnersgade og Jernbanegade.

Kilder 

Transport i Esbjerg
Ringveje i Danmark
Indfaldsveje i Danmark
Francesco Foscari

Francesco Foscari (født 19. juni 1373, død 1. november 1457) var en venetiansk doge.

Foscari blev 1423 valgt til doge i Venedig og bidrog meget til, at republikkens politik rettedes mod det italienske fastland. Han førte krig mod Filippo Maria Visconti af Milano, der 1427 måtte afstå Cremona, Bergamo og Brescia; 1433 udbrød krigen på ny, og Milano, der understøttedes af Neapel og Mantua, kæmpede i begyndelsen heldig mod Venedig, hvis forbundsfæller var pave Eugen IV, Firenze og Genua, men fra 1439 vendte lykken sig, og ved freden 1441 erhvervede Foscari Peschiera med flere omliggende distrikter og bemægtigede sig kort efter på svigefuld vis Ravenna. Han stiftede et stort, norditaliensk Forbund mod kong Alfons I af Neapel (1443), men flere af de allierede gik efterhånden over til fjenden, og selv om fredsslutningerne 1448 og 1454 (i Lodi) var fordelagtige, havde dog de idelige krige været til stor skade for republikken; de vakte også megen misfornøjelse i Venedig og skaffede ham mange fjender. Sørøveriet i Adriaterhavet var steget, og i tyrkerne havde man fået en mægtig fjende, der alt havde erobret flere af de venetianske besiddelser. Foscaris modstandere, hvoriblandt admiralen Loredan var den farligste, benyttede sig heraf til 1457 at afsætte dogen, der døde få dage efter. Forinden var også Foscaris søn blevet dømt til landsforvisning. Foscaris og hans søns skæbne er poetisk behandlet af Byron i The Two Foscari, der ligger til grund for operaen I due Foscari af Giuseppe Verdi.

Kilder  

  

Doger
KID

KID eller kid har flere betydninger:
 Kunstindeks Danmark
 Et kid er en ung ged
 KID (virksomhed), en forkortelse af Kindle Imagine Develop, var en japansk spiludvikler
 KID-nummer, et nummer der anvendes ved betaling af regninger i Norge
 Kultur- og Idrettsbygg, et kommunalt foretagende i Oslo i Norge
 K.I.D (band) er et canadisk indie rockband
 K.I.D. (musiker), et disco-projekt af Geoff Bastow
 Kid Capri (født 1967), amerikansk dj og rapper
 Kid Carpet, britisk musiker fra Bristol
 Kid Crème (født 1974), house-musikproducer og dj
 Kid Cudi (født 1984), amerikansk rapper
 Kid Jensen (født 1950; David Jensen), canadisk-britisk radio-dj
 Kid Ory (1886–1973), amerikansk jazz-trækbasunist og bandleder
 Kid Rock (født 1971), amerikansk sanger
 Kid Creole (født 1950), amerikansk musiker og leder af Kid Creole and the Coconuts
KHL 2013-14

KHL 2013-14 var den 6. sæson af ishockeyligaen KHL. Ligaen var i forhold til den foregående sæson blevet udvidet fra 26 til 28 hold. Den blev indledt med et grundspil, hvor hvert hold spillede 54 kampe. Derefter gik otte hold fra hver konference videre til slutspillet om Gagarin-pokalen.

Finalen om Gagarin-pokalen blev vundet af Metallurg Magnitogorsk over Lev Praha med 4-3 i kampe, og dermed vandt klubben fra Magnitogorsk Gagarin-pokalen for første gang.

Hold 

Siden den foregående sæson var ligaen blevet udvidet med KHL Medveščak Zagreb, som dermed blev det første kroatiske hold i KHL, og det nydannede hold Admiral Vladivostok. Derudover flyttede Vitjaz Tjekhov fra Tjekhov tilbage til Podolsk, efter at holdet i 2003 var flyttet i den modsatte retning, og skiftede i samme ombæring navn til HK Vitjaz. Flytningen skyldtes, at ishallen i Tjekhov kun havde en tilskuerkapacitet på 3.300, og KHL-klubbers hjemmebaner skal som minimum kunne rumme 5.500 tilskuere. Klubben havde indtil 2013 haft en undtagelsesordning for denne bestemmelse, som altså nu udløb.

De 28 hold var inddelt i to konferencer, øst og vest, med 14 hold i hver. Hver konference var yderligere inddelt i to divisioner med syv hold i hver.

Vest-konferencen

Øst-konferencen

Stillinger og resultater

Grundspil

Format 

Hvert hold spillede 54 kampe i grundspillet fordelt på:
 en hjemme- og en udekamp mod hvert af de øvrige 27 hold.

Der blev uddelt point efter IIHF's trepointsystem:
 Sejr i ordinær spilletid gav 3 point.
 Sejr i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

I hver konference gik de to divisionsvindere videre til slutspillet om Gagarin-pokalen sammen med de seks bedste af de øvrige hold i konferencen. Holdene, der ikke kvalificerede sig til slutspillet, gik videre til kampene om Håbs-pokalen

Vestkonferencen

Østkonferencen

Slutspil 

Slutspillet om Gagarin-pokalen havde deltagelse af otte hold fra hver konference og afvikledes som en cupturnering, hvor alle opgør blev spillet bedst af syv kampe. I hver konference seededes de to divisionsvindere som nr. 1 og 2, mens de resterende seks hold blev seedet som nr. 3-8 uafhængig af hvilken division, de tilhørte.

Skema

Konferencekvartfinaler

Konferencesemifinaler

Konferencefinaler

Finale om Gagarin-pokalen 

Finalen om Gagarin-pokalen var et opgør mellem vinderne af de to konferencefinaler.

Kilder / eksterne henvisninger 
KHL

Noter 

Sæsoner i KHL
Ishockey i 2013
Ishockey i 2014
Lars Rabenius

Lars Rabenius henviser til blandt andre:

 Lars Georg Rabenius (1771-1846) – svensk jurist
 Lars Rabenius (1879-1960) – svensk jurist